钦定古今图书集成/理学汇编/学行典/第189卷 > 彭乘
## 钦定古今图书集成/理学汇编/学行典/第189卷 > 彭乘

按《宋史》本传：“彭乘，字利建，益州华阳人。少以好学称
州里，进士及第，尝与同年生登相国寺阁，皆顾瞻乡
关，有从宦之乐。乘独西望，怅然曰：‘亲老矣，安敢舍晨

为馆阁校勘，固辞还家。后复除凤州团练推官。天禧”
初，用寇准荐，为馆阁校勘，改天平军节度推官，预校
正《南、北史》《隋书》，改秘书省著作佐郎，迁本省丞、集贤
校理。恳求便亲，得知普州。蜀人得守乡郡自乘始。普
人鲜知学，乘为兴学，召其子弟为生员教育之。乘父
卒，既葬，有甘露降于墓柏，人以为孝感。服除，知荆门
军，召还，累迁工部郎中，入翰林为学士，卒。乘质重寡
言，性纯孝，不喜事生业，聚书万馀卷，皆手自刊校。